ПРОТОКОЛ №54
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 18.12.2017 г. 

ПРИСЪСТВАТ: Бонка Дечева, Мариана Костова, Любка Андонова, Анелия Маркова, Вяра Камбурова, Виолета Главинова, Бонка Янкова, Иван Стойчев, Олга Керелска, Драгомир Кояджиков, Даниела Марчева, Александър Еленков, Вероника Имова, Иванка Шкодрова, Деспина Георгиева, Атанаска Дишева, Красимир Шекерджиев.

На заседанието присъстваха: 
Мария Христова – директор на дирекция СККМ,
Цветанка Тиганчева – началник-отдел „Конкурси на магистрати“, 
Николина Георгиева - началник-отдел „Атестиране и кариерно развитие на съдии“. 

Протоколирал: Илина Йосифова

Допълнителни точки, включени за разглеждане в дневния ред на Комисията по атестирането и конкурсите 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

ВКЛЮЧВА следните допълнителни точки в дневния ред на Комисията по предложенията и атестирането, за разглеждане: Р-10 – Р-16. 

РАЗНИ

Р-1. ОТНОСНО: Произнасяне по допустимостта на кандидата – участник в процедура за избор на административен ръководител – председател на Окръжен съд – Бургас, открита с решение на СК на ВСС п протокол №39/04.10.2017 г. (обн. ДВ, бр. 82/13.10.2017 г.).

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1 ДОПУСКА, на основание чл.194а, ал. 2 от ЗСВ, до участие в процедура за избор за заемане на длъжността „административeн ръководител – председател“ на Окръжен съд - Бургас, обявена с решение на Съдийската колегия на ВСС по протокол №39/04.10.2017 г. (обн. ДВ, бр. 82/13.10.2017 г.)  следния кандидат:

Административен ръководител –– председател на 
Окръжен съд - Бургас

ДОПУСНАТ КАНДИДАТ
Вх.№	Име	Заемана длъжност към момента	
			
ВСС-14865/07.11.2017г.	Росица Желязкова Темелкова	и.ф. адм. ръководител – председател на Окръжен съд - Бургас	

1.2. Обявява, на основание чл. 194а, ал.4 от Закона за съдебната власт, списъка с допуснатия за участие в избора кандидат по т. 1.1 на страницата на ВСС в Интернет.

1.3. Предлага на Съдийската колегия на ВСС да определи дата – 23.01.2018 г. за  провеждане на събеседване с допуснатия кандидат в процедура за избор на административен ръководител – председател на Окръжен съд - Бургас.

1.4. Внася предложението по т. 1.3. в заседанието на Съдийската колегия на ВСС, насрочено на 19.12.2017 г., за разглеждане и произнасяне.

1.5. Решението на комисията по т. 1.4. бе взето единодушно.

Р-2. ОТНОСНО: Обсъждане на необходимите предпоставки за допустимост на кандидатите за административни ръководители в откритата с решение на СК на ВСС по протокол №44/31.10.2017 г. (обн. ДВ, бр. 90/10.11.2017 г.) процедура за избор. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за извънредно атестиране, на основание чл. 197, ал. 5, т. 2 от ЗСВ, на Иван Христов Демиревски – съдия в Административен съд - Кюстендил, с ранг „съдия във ВКС и ВАС”, за периода 21.05.2014 – 18.12.2017 г. 

2.2. На основание чл. 56 от Наредбата възлага на г-н Александър Еленков - докладчик, г-жа Виолета Главинова и г-жа Анелия Маркова - членове на атестационния състав, да извършат проверка на дейността на Иван Христов Демиревски – съдия в Административен съд - Кюстендил, с ранг „съдия във ВКС и ВАС”. 

2.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

2.4. Да се изискат от административния ръководител на Административен съд – Кюстендил необходимите документи за провеждане на атестиране,

Мотиви: За кандидата Иван Христов Демиревски е приложима разпоредбата на чл. 197, ал. 5, т. 2 ЗСВ. Нормата императивно предвижда провеждане на извънредно атестиране в случаите когато съдия, прокурор или следовател участва в избор за административен ръководител, както и това, че извънредното атестиране се извършва след приключване на периодичното атестиране, ако от последното периодично такова са изминали повече от три години. В конкретния случай последното периодично атестиране на съдия Демиревски  е проведено с протокол 54/20.11.2014 г., със статистически отчетен период до 20.05.2014 г. и приета комплексна оценка „много добра“, поради което Комисията счита, че са налице цитираните по-горе предпоставки за провеждане на извънредно атестиране.

2.5 ДОПУСКА, на основание чл.194а, ал. 2 от ЗСВ, до участие в процедури за избор за заемане на длъжността „административeн ръководител – председател“ в органите на съдебната власт, обявени с решение на Съдийската колегия на ВСС по протокол №44/31.10.2017 г. (обн. ДВ, бр. 90/10.11.2017 г.) следните кандидати:
Административен ръководител –– председател на 
Софийски окръжен съд

ДОПУСНАТ КАНДИДАТ

Вх.№	Име	Заемана длъжност към момента	
			
ВСС-16505/08.12.2017г.	Пламен Димитров Петков	и.ф. адм. ръководител – председател на Софийски окръжен съд

Административен ръководител –– председател на 
Районен съд - Лом

ДОПУСНАТ КАНДИДАТ

Вх.№	Име	Заемана длъжност към момента	
			
ВСС-16588/11.12.2017 г.	Боряна Александрова Ангелова	Съдия в Районен съд - Лом
	
2.6. Обявява, на основание чл. 194а, ал.4 от Закона за съдебната власт, списъците на допуснатите кандидати за участие в избора по т. 2.1 на страницата на ВСС в Интернет.

2.7. Предлага на Съдийската колегия на ВСС да определи дати за  провеждане на събеседване с допуснатите кандидати в процедура за избор на административен ръководител в органите на съдебната власт, както следва:

•	Софийски окръжен съд – 23.01.2018 г.; 
•	Районен съд – Лом – 30.01.2018 г.

2.8. Внася предложението по т. 2.7. в заседанието на Съдийската колегия на ВСС, насрочено на 19.12.2017 г., за разглеждане и произнасяне

2.9. Решението на комисията по т. 2.8. бе взето единодушно.

Р-3. ОТНОСНО: Откриване на процедури за избор на административни ръководители. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.1. Предлага на Съдийската колегия на ВСС да открие, на основание чл. 167, ал. 2, във връзка с чл. 194а, ал. 1 от Закона за съдебната власт, процедури за избор на административни ръководители в органите на съдебната власт, както следва:

•	Административен ръководител – председател на Районен съд – Велики Преслав 
•	Административен ръководител – председател на Районен съд – Ивайловград
•	Административен ръководител – председател на Районен съд – Първомай

3.2. В едномесечен срок от датата на обнародване на свободните длъжности в Държавен вестник могат да се подават в администрацията на Висшия съдебен съвет предложения за назначаване на административен ръководител на съответния орган на съдебната власт. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право”; копие от удостоверение за придобита юридическа правоспособност; свидетелство за съдимост, издадено за участие в конкурс по Закона за съдебната власт; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; декларация за имотното състояние, произхода на средствата за придобиване на имуществото и за наличието на частен интерес по образец, утвърден от Пленума на Висшия съдебен съвет; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

3.3. Решението да се обнародва в “Държавен вестник” и да се публикува на Интернет страницата на Висшия съдебен съвет.

3.4. Внася предложението в заседанието на Съдийската колегия на ВСС, насрочено на 16.01.2017 г., за разглеждане и произнасяне. 

Р-4. ОТНОСНО: Определяне на изпълняващ функциите административен ръководител – председател на Районен съд – Ивайловград. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4.1.  Предлага на Съдийската колегия на ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, във връзка с чл. 168, ал. 8 от ЗСВ и в изпълнение на решение на Съдийската колегия по протокол №45/07.11.2017 г., Таня Петрова Киркова - съдия в Районен съд - Ивайловград, с ранг „съдия в АС“, за изпълняващ функциите „административен ръководител – председател“ на Районен съд - Ивайловград, с ранг „съдия в АС“, с основно месечно трудово възнаграждение съгласно Таблица №1 на ВСС, считано от датата на вземане на решение, до встъпване в длъжност на нов административен ръководител. 

4.2. Внася предложението в заседанието на Съдийската колегия на ВСС, насрочено на 19.12.2017 г., за разглеждане и произнасяне. 

Мотиви: С оглед на обстоятелството, че длъжността „административен ръководител - председател“ на Районен съд – Ивайловград е вакантна, се налага неотложното решаване на въпроса от Съдийската колегия. 

Р-5. ОТНОСНО: Жалба от Елена Николаева Стойчева – Андреева – съдия в Окръжен съд – Варна, срещу решение по протокол №49 от заседание на Съдийската колегия на ВСС/05.12.2017 г., т. 11.1. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

5.1. Приема за сведение жалбата от Елена Николаева Стойчева – Андреева – съдия в Окръжен съд – Варна, срещу решение по протокол №49 от заседание на Съдийската колегия на ВСС/05.12.2017 г., т. 11.1 за обявяване на конкурс за повишаване и заемане на 3 (три) свободни длъжности „съдия“ във Върховния касационен съд – гражданска колегия. 

5.2. Счита, че липсва пречка за обнародване на решението за обявяване на конкурса в Държавен вестник, тъй като съгласно разпоредбата на чл. 36 жалбата не спира изпълнението на решението. 

Р-6. ОТНОСНО: Жалба от Мария Велизарова Златарева –прокурор в Софийска районна прокуратура, срещу решения на Съдийската колегия на ВСС по протокол №45/07.11.2017 г., т. 5.3, и протокол №49/05.12.2017 г., т. 14.1 и т. 15.1. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6.1 Приема за сведение жалбата от Мария Велизарова Златарева –прокурор в Софийска районна прокуратура, срещу решения на Съдийската колегия на ВСС по протокол №45/07.11.2017 г., т. 5.3, и протокол №49/05.12.2017 г., т. 14.1 и т. 15.1 за обявяване на свободните длъжности „съдия“ в районните съдилища и планиране на свободни длъжности за конкурс. 

6.2. Счита, че липсва пречка за обнародване на обявата в Държавен вестник, тъй като съгласно разпоредбата на чл. 36 от ЗСВ жалбата не спира изпълнението на решението. 

Р-7. ОТНОСНО: Извлечение от протокол №39 от заседание на Комисията по правни и институционални въпроси относно актуализиране на темите, публикувани в едноименния раздел на интернет сайта на ВСС „Форма за контакт с ВСС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7.1. Досега формулираните теми в раздел „Форма за контакт с ВСС“  на интернет страницата на ВСС не са актуални, тъй като тяхното предназначение вече е изпълнено с приетите промени в ЗСВ от 2016 г.

7.2. Комисията продължава да участва във формата за контакт, като предлага, съобразно своята компетентност, да бъдат включени следните въпроси:

- Считате ли, че с промените в ЗСВ от 2016 г. и с приемането на Наредба №2 от 23.02.2017 г. за показателите, методиката и реда за атестиране на съдия, председател и заместник – председател на съд, се постигна подобряване на начина по атестиране. Ако не, направете предложения за промяна в тази насока;

- Считате ли, че с промените в ЗСВ от 2016 г. и с приемането на Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт, се постигна подобряване на организацията и реда за провеждане на конкурсите в органите на съдебната власт. Ако не, направете предложения за промяна в тази насока.

7.3. Изпраща на Комисията по правни и институционални въпроси, по компетентност. 

Р-8. ОТНОСНО:  Предложение от административния ръководител – председател на Административен съд – Шумен, за назначаване на Кремена Григорова Борисова – съдия в Административен съд – Шумен на длъжност „заместник на административния ръководител – заместник-председател“ на Административен съд – Шумен. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8.1. Предлага на Съдийската колегия на ВСС да остави без уважение предложението на административния ръководител – председател на Административен съд – Шумен, за назначаване на Кремена Григорова Борисова – съдия в Административен съд – Шумен на длъжност „заместник на административния ръководител – заместник-председател“ на Административен съд – Шумен, поради липса на длъжност.

8.2. Внася предложението в заседанието на Съдийската колегия на ВСС, насрочено на 16.01.2017 г., за разглеждане и произнасяне. 

Р-9. ОТНОСНО:  Предложение от административния ръководител – председател на Административен съд – Търговище, за назначаване на Красимира Тодорова Цветкова – съдия в Административен съд – Търговище на длъжност „заместник на административния ръководител – заместник-председател“ на Административен съд – Търговище. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

9.1. Предлага на Съдийската колегия на ВСС да остави без уважение предложението на административния ръководител – председател на Административен съд – Търговище, за назначаване на Красимира Тодорова Цветкова – съдия в Административен съд – Търговище на длъжност „заместник на административния ръководител – заместник-председател“ на Административен съд – Търговище, поради липса на длъжност.

9.2. Внася предложението в заседанието на Съдийската колегия на ВСС, насрочено на 16.01.2017 г., за разглеждане и произнасяне. 

ВЪЗРАЖЕНИЕ

В-1. ОТНОСНО: Предложение от административния ръководител - председател на Районен съд - Перник за придобиване статут на несменяемост на Гергана Иванова Кратункова - Димитрова - съдия в Районен съд - Перник, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. Предлага на Съдийската колегия на ВСС, на основание чл. 209, ал. 2 от ЗСВ, да изслуша Гергана Иванова Кратункова - Димитрова - съдия в Районен съд - Перник, с ранг „съдия в ОС”, поради постъпило възражение срещу изготвената й комплексна оценка.

1.2. Предлага на Съдийската колегия на ВСС да приеме за частично основателно възражението на Гергана Иванова Кратункова - Димитрова - съдия в Районен съд - Перник, с ранг „съдия в ОС”, срещу изготвената й комплексна оценка.

Мотиви: Възражението на Гергана Иванова Кратункова - Димитрова, съдия в  Районен съд – гр. Перник, е против решение на Комисията по атестиране и конкурсите при Съдийската колегия на ВСС по протокол №51/27.11.2017 г., т. С-1,  относно определената й от комисията комплексна оценка „Много добра“ - 96 точки. 
Атестацията е за придобиване  статут на несменяемост. Периодът на атестиране е 11.06.2012 г. – 11.06.2017 г.
	Съдия Кратункова – Димитрова възразява срещу констатациите в част VI по критериите в т. 1 „Правни познания и умения за прилагането им“.
На първо място посочва, че цитираното НОХД №106/2012 г. не е постановено от атестирания магистрат. Участвала е в разглеждането му след отмяна по реда на инстанционния контрол на посочената присъда и връщане делото на РС-гр.Своге.
На следващо място изразява несъгласие с констатациите относно ЧНД №83/2013 г. - посочено, че е отменена присъда, с която подсъдимият е оправдан за деяние по чл. 183, ал. 3 от НК, а в действителност атестираният магистрат се е произнесъл с определение по реда на чл. 243 от НПК, поради което счита, че се касае за дела с различна тежест.
	Предвид изложеното моли в случай, че бъде уважено възражението й да бъде възложено на КПА да изготви нова комплексна оценка, която да бъде съобразена с действителния брой и вид отменени актове.
	Възражението на съдия Кратункова – Димитрова е постъпило във ВСС в 7-дневен срок, считано от датата, на която й е връчен ЕФА. 
	Атестирането е проведено съобразно Наредба №2 от 23.02.2017 г. за показателите, методиката и реда за атестиране на съдия, председател и заместник-председател на съд.
	 КАК при Съдийската колегия на ВСС е изготвила на съдия Гергана Кратункова - Димитрова – съдия в Районен съд - гр. Перник, комплексна оценка „Много добра“ – 96 точки. С изключение на критериите „Правни познания и умения за прилагането им“ и „Умение за анализ на правнорелевантните факти“, по всички други критерии от ЕФ на съдия Кратункова - Димитрова са поставени максималният брой точки, предвидени за съответния критерий.
	 След запознаване с възражението и извършена проверка на ЕФА, атестационният състав констатира следното:
Съгласно чл. 58, ал. 1, т. 6 от цитираната Наредба на КАК се предоставят копия от всички отменени актове ведно с резултатите от инстанционния контрол на електронен носител. Видно от намиращия се в досието диск с отменени актове на съдия Кратункова - Димитрова  изпратен от РС - гр. Своге, НАХД №106/2012 фигурира като отменен акт, а така също и в Част IV „б“ - обобщена, т. 3 – изцяло отменени - 2 бр. Следва да се отбележи, че атестираният магистрат  се е запознал с посочената статистика на 04.07.2017 г. Независимо от това обаче, действително решението по НАХД №106/2012 г. е постановено от съдия Румен Стойнов като впоследствие е било отменено по протест на районния прокурор от СОС и е върнато за ново разглеждане от друг състав на РС - гр. Своге. Съдия Гергана Кратункова - Димитрова се е произнесла с протоколно определение по образуваното с нов номер дело - НАХД №237/2012 г., с което производството е прекратено и върнато на Районна прокуратура - гр. Своге. Следователно неправилно е отразено в констатациите и предоставената статистика НАХД №106/2012 г.
По отношение на ЧНД №83/2013 г.
Производството е образувано по жалба срещу постановление за прекратяване на наказателно производство. С определение №25 от 11.03.2013 г. по посоченото дело съдът е потвърдил обжалваното определение. Въззивната инстанция е отменила съдебния акт поради липса на мотиви.
	Като взе предвид основанията за отмяна на съдебните актове на съдия Кратункова - Димитрова за атестирания период, КАК при Съдийската колегия на ВСС намира, че няма основания за промяна на оценките по критериите „Правни познания и умения за прилагането им“. Действително основателно е възражението, че актът по НАХД №106/2012 не е постановен от атестирания магистрат, но това по никакъв начин не променя изводите на атестационния състав. Това е така, защото при определяне на точките по т. 1 „Правни познания и умения за прилагането им“, атестационният състав е отчел обстоятелството, че съдия Кратункова - Димитрова е разглеждала наказателни дела в началото на периода на атестиране като към настоящия момент разглежда само граждански дела. 
Неоснователно е възражението на съдия Кратункова - Димитрова по отношение на ЧНАД №83/2013 г. Липсата на мотиви е сериозно процесуално нарушение независимо дали се касае за определение или решение. 
В обобщение на горното, Комисията за атестиране и конкурси (КАК)  прие, че няма основания за промяна на комплексната оценка по протокол №51/27.11.2017 г.  „Много добра“ – 96 (деветдесет и шест) точки. 

1.3. Предлага на Съдийската колегия на ВСС ДА ПРИЕМЕ, на основание 209, ал. 4, комплексна оценка "МНОГО ДОБРА" - 96 (деветдесет и шест) точки на Гергана Иванова Кратункова - Димитрова - съдия в Районен съд - Перник, с ранг „съдия в ОС”.

1.4. Предлага на Съдийската колегия на ВСС Гергана Иванова Кратункова - Димитрова - съдия в Районен съд - Перник, с ранг „съдия в ОС” ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението. 

1.5. Внася предложението в заседание на Съдийската колегия на Висшия съдебен съвет, насрочено на 16.01.2018 г., за разглеждане и произнасяне. 

1.6. За решението по т. В-1 да се уведоми атестираният магистрат. 

ЕДИННИ ФОРМУЛЯРИ

С-1. ОТНОСНО: Предложение от административния ръководител - председател на Районен съд - Оряхово за придобиване статут на несменяемост на Николинка Лазарова Крумова - съдия в Районен съд - Оряхово. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. ПРОВЕЖДА атестиране, на основание чл. 209, ал. 1 от ЗСВ, на Николинка Лазарова Крумова - съдия в Районен съд - Оряхово и ИЗГОТВЯ комплексна оценка " МНОГО ДОБРА" – 95 (деветдесет и пет) точки.

1.2. ПРЕДОСТАВЯ на Николинка Лазарова Крумова - съдия в Районен съд - Оряхово, резултатите от атестирането, за запознаване.

С-2. ОТНОСНО: Предложение от административния ръководител - председател на Районен съд - Карлово за придобиване статут на несменяемост на Владимир Стоянов Иванов - съдия в Районен съд – Карлово, с ранг „съдия в ОС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2.1. ПРОВЕЖДА атестиране, на основание чл. 209, ал. 1 от ЗСВ, на Владимир Стоянов Иванов - съдия в Районен съд – Карлово, с ранг „съдия в ОС“ и ИЗГОТВЯ комплексна оценка " МНОГО ДОБРА" – 93 (деветдесет и три) точки.

2.2. ПРЕДОСТАВЯ на Владимир Стоянов Иванов - съдия в Районен съд – Карлово, с ранг „съдия в ОС“, резултатите от атестирането, за запознаване.

С-3. ОТНОСНО: Предложение от Димитър Христофоров Кирилов - съдия в Районен съд - Плевен, с ранг „съдия в ОС“, за извънредно атестиране.                     

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.1. Налице са условията по чл. 196, т. 4 във връзка с чл. 197, ал. 5, т. 4 от ЗСВ за провеждане на извънредно атестиране на Димитър Христофоров Кирилов - съдия в Районен съд - Плевен, с ранг „съдия в ОС“.

3.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 92 (деветдесет и две) точки на Димитър Христофоров Кирилов - съдия в Районен съд - Плевен, с ранг „съдия в ОС“.

3.3. ПРЕДОСТАВЯ, на основание чл. 205, ал. 1 от ЗСВ, на Димитър Христофоров Кирилов - съдия в Районен съд - Плевен, с ранг „съдия в ОС“, резултатите от атестирането за запознаване. 

С-4. ОТНОСНО: Предложение от административния ръководител - председател на Софийски градски съд, за периодично атестиране на Галина Георгиева Ташева - Николова - съдия в Софийски градски съд, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4.1. Налице са условията по чл. 196, т. 3 от ЗСВ за провеждане на периодично атестиране на Галина Георгиева Ташева - Николова - съдия в Софийски градски съд, с ранг „съдия във ВКС и ВАС”.

4.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 93 (деветдесет и три) точки на Галина Георгиева Ташева - Николова - съдия в Софийски градски съд, с ранг „съдия във ВКС и ВАС”.

4.3. ПРЕДОСТАВЯ, на основание чл. 205, ал. 1 от ЗСВ, на Галина Георгиева Ташева - Николова - съдия в Софийски градски съд, с ранг „съдия във ВКС и ВАС”, резултатите от атестирането за запознаване. 

ПРЕДЛОЖЕНИЯ ЗА ПОВИШАВАНЕ НА МЯСТО В РАНГ

С-5. ОТНОСНО: Предложение от административния ръководител - председател на Административен съд - София-град, за повишаване на Диляна Тодорова Николова - съдия в Административен съд София-град, с ранг „съдия в АС“, на място в по-горен ранг „съдия във ВКС и  ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

5.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Диляна Тодорова Николова - съдия в Административен съд София-град, с ранг „съдия в АС“, на място в по-горен ранг „съдия във ВКС и  ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

5.2. ВНАСЯ предложението в заседанието на Съдийската колегия на ВСС, насрочено на 16.01.2018 г., за разглеждане и произнасяне. 

С-6. ОТНОСНО: Предложение от административния ръководител - председател на Районен съд – Карлово, за повишаване на Гюрай Алиев Мурадов - съдия в Районен съд - Карлово, с ранг „съдия в АС“, на място в по-горен ранг „съдия във ВКС и  ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6. Отлага разглеждането на т. С-6 от настоящия дневен ред за следващо заседание на Комисията по атестирането и конкурсите за извършване на допълнителна проверка. 

С-7. ОТНОСНО: Предложение от административния ръководител - председател на Районен съд - Стара Загора, за повишаване на Димитър Христов Гальов - съдия в Районен съд - Стара Загора, на място в по-горен ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Димитър Христов Гальов - съдия в Районен съд - Стара Загора, на място в по-горен ранг „съдия в ОС”, с месечно трудово възнаграждение, съгласно Таблица 1 на ВСС, считано от датата на вземане на решението. 

7.2. ВНАСЯ предложението в заседанието на Съдийската колегия на ВСС, насрочено на 16.01.2018 г., за разглеждане и произнасяне. 

С-8. ОТНОСНО: Предложение от административния ръководител - председател на Районен съд – Бургас, за повишаване на Елеонора Симеонова Кралева - съдия в Районен съд - Бургас, с ранг „съдия в АС“, на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Елеонора Симеонова Кралева - съдия в Районен съд - Бургас, с ранг „съдия в АС“, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

8.2. ВНАСЯ предложението в заседанието на Съдийската колегия на ВСС, насрочено на 16.01.2018 г., за разглеждане и произнасяне. 

С-9. ОТНОСНО: Предложение от административния ръководител - председател на Районен съд – Бургас, за повишаване на Светлана Николаева Рачева - Янева - съдия в Районен съд - Бургас, с ранг „съдия в ОС“, на място в по-горен ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

9.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Светлана Николаева Рачева - Янева - съдия в Районен съд - Бургас, с ранг „съдия в ОС“, на място в по-горен ранг „съдия в АС”, с месечно трудово възнаграждение, съгласно Таблица 1 на ВСС, считано от датата на вземане на решението. 

9.2. ВНАСЯ предложението в заседанието на Съдийската колегия на ВСС, насрочено на 16.01.2018 г., за разглеждане и произнасяне. 

С-10. ОТНОСНО: Предложение от административния ръководител - председател на Районен съд – Добрич, за повишаване на Албена Петрова Колева - съдия в Районен съд - Добрич, с ранг „съдия в ОС“, на място в по-горен ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

10.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Албена Петрова Колева - съдия в Районен съд - Добрич, с ранг „съдия в ОС“, на място в по-горен ранг „съдия в АС”, с месечно трудово възнаграждение, съгласно Таблица 1 на ВСС, считано от датата на вземане на решението. 

10.2. ВНАСЯ предложението в заседанието на Съдийската колегия на ВСС, насрочено на 16.01.2018 г., за разглеждане и произнасяне. 

С-11. ОТНОСНО: Предложение от и. ф. административния ръководител - председател на Окръжен съд – Бургас, за повишаване на Татяна Станчева Станчева - Иванова – административен ръководител – председател на Районен съд - Карнобат, с ранг „съдия в АС“, на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

11.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Татяна Станчева Станчева - Иванова – административен ръководител – председател на Районен съд - Карнобат, с ранг „съдия в АС“, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

11.2. ВНАСЯ предложението в заседанието на Съдийската колегия на ВСС, насрочено на 16.01.2018 г., за разглеждане и произнасяне. 

С-12. ОТНОСНО: Предложение от административния ръководител - председател на Районен съд – Добрич, за повишаване на Данчо Йорданов Димитров – съдия в Районен съд - Добрич, с ранг „съдия в АС“, на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

12.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Данчо Йорданов Димитров – съдия в Районен съд - Добрич, с ранг „съдия в АС“, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

12.2. ВНАСЯ предложението в заседанието на Съдийската колегия на ВСС, насрочено на 16.01.2018 г., за разглеждане и произнасяне. 

С-13. ОТНОСНО: Предложение от административния ръководител - председател на Окръжен съд - Пловдив за повишаване на Радослав Петков Радев - съдия в Окръжен съд - Пловдив, с ранг „съдия в АС“, на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

13.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Радослав Петков Радев - съдия в Окръжен съд - Пловдив, с ранг „съдия в АС“, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

13.2. ВНАСЯ предложението в заседанието на Съдийската колегия на ВСС, насрочено на 16.01.2018 г., за разглеждане и произнасяне. 

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

С-14. ОТНОСНО: Предложение от административния ръководител - председател на Районен съд - Козлодуй за периодично атестиране на Галя Василева Петрешкова - Ставарова - съдия в Районен съд - Козлодуй, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

14.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 2 ЗСВ, за периода 01.01.2013 г. – 01.01.2018 г. на Галя Василева Петрешкова - Ставарова - съдия в Районен съд - Козлодуй, с ранг „съдия във ВКС и ВАС”. 

14.2. На основание чл. 56 от Наредбата възлага на г-жа Мариана Костова - докладчик, г-жа Бонка Янкова и г-жа Любка Андонова - членове на атестационния състав, да извършат проверка на дейността на Галя Василева Петрешкова - Ставарова - съдия в Районен съд - Козлодуй, с ранг „съдия във ВКС и ВАС”. 

14.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

14.4. Да се изискат от административния ръководител на Районен съд – Козлодуй необходимите документи за провеждане на атестиране, съгласно чл. 58, ал. 1 от Наредбата.

С-15. ОТНОСНО: Предложение от административния ръководител - председател на Районен съд - Карлово за периодично атестиране на Анна Георгиева Георгиева - съдия в Районен съд - Карлово, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

15.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 2 ЗСВ, за периода 01.01.2013 г. – 01.01.2018 г. на Анна Георгиева Георгиева - съдия в Районен съд - Карлово, с ранг „съдия във ВКС и ВАС”. 

15.2. На основание чл. 56 от Наредбата възлага на г-н Иван Стойчев - докладчик, г-жа Иванка Шкодрова и г-жа Бонка Янкова - членове на атестационния състав, да извършат проверка на дейността на Анна Георгиева Георгиева - съдия в Районен съд - Карлово, с ранг „съдия във ВКС и ВАС”. 

15.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

15.4. Да се изискат от административния ръководител на Районен съд – Карлово необходимите документи за провеждане на атестиране, съгласно чл. 58, ал. 1 от Наредбата.

ПОЛУЧЕНА ЧАСТ Х НА ЕФ ПО НОВИЯ РЕД

С-16. ОТНОСНО: Извънредно атестиране на Росица Желязкова Темелкова - и. ф. административен ръководител - председател на Окръжен съд - Бургас, с ранг „съдия във ВКС и ВАС”, във връзка с решение на КАК-СК по протокол №50/20.11.2017 г., т. Р-2.8.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

16.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 196, т. 4 от ЗСВ, ДА ПРОВЕДЕ извънредно атестиране на Росица Желязкова Темелкова - и. ф. административен ръководител - председател на Окръжен съд - Бургас, с ранг „съдия във ВКС и ВАС”.   

16.2. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" на Росица Желязкова Темелкова - и. ф. административен ръководител - председател на Окръжен съд - Бургас, с ранг „съдия във ВКС и ВАС”.  

16.3. ВНАСЯ предложението в заседание на Съдийската колегия на ВСС, насрочено за 19.12.2017 г., за разглеждане и произнасяне.

ДОПЪЛНИТЕЛНИ ТОЧКИ

Р-10. ОТНОСНО: Жалба от Стоян Димитров Колев – съдия в Районен съд – Варна, срещу решение по протокол №49 от заседание на Съдийската колегия на ВСС/05.12.2017 г., т. 4.2. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

10. Приема за сведение жалбата от Стоян Димитров Колев – съдия в Районен съд – Варна, срещу решение по протокол №49 от заседание на Съдийската колегия на ВСС/05.12.2017 г., т. 4.2. 

Р-11. ОТНОСНО: Предложение от председателя на ВКС за освобождаване на Красимир Красимиров Влахов от заеманата длъжност „заместник-председател“ на ВКС и оставането му на длъжност „съдия“ във ВКС, и назначаване на Светла Дочева Димитрова – съдия във ВКС на длъжност „заместник-председател“ на ВКС. 

След проведено гласуване и при резултат 11 гласа „За“ и 3 гласа „Против“

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

11.1. Да се проведе отделно гласуване по исканията в предложението на председателя на Върховния касационен съд.

11.2. ПРЕДЛАГА НА Съдийската колегия на ВСС ДА ОСВОБОДИ, на основание чл. 175, ал. 7, изр. 1–во от ЗСВ Красимир Красимиров Влахов от заеманата длъжност „заместник на административния ръководител – заместник – председател“ на Върховния касационен съд и ръководител на Гражданска колегия,  считано от датата на встъпване в длъжност на нов заместник на административния ръководител – заместник-председател на Върховния касационен съд.

11.3. ПРЕДЛАГА НА Съдийската колегия на ВСС ДА ПРЕНАЗНАЧИ, на основание чл. 169, ал. 5 от ЗСВ във вр. с § 205, ал. 2 от ПЗР на ЗСВ Красимир Красимиров Влахов на длъжност „съдия“ във Върховния касационен съд - гражданска колегия, с основно месечно трудово възнаграждение съгласно Таблица №1 на ВСС, считано от датата на встъпване в длъжност на нов заместник на административния ръководител – заместник-председател на Върховния касационен съд.

11.4. Внася предложенията по т. Р-11.2. и т. Р-11.3 в заседание на Съдийската колегия на ВСС, насрочено за 19.12.2017 г., за разглеждане и произнасяне.

11.4. ОТЛАГА разглеждането на предложението на председателя на ВКС в частта относно назначаването на съдия Светла Дочева Димитрова на длъжност „заместник на административния ръководител – заместник-председател“ на Върховния касационен съд до произнасяне на Съдийската колегия на ВСС по предложенията по т. Р-11.2. и т. Р-11.3 и изготвяне на становища за професионалните и нравствените качества по реда на Правилата за назначаване на заместници на административните ръководители – заместник-председатели на ОСВ.

Мотиви: Разпоредбата на чл. 175, ал. 7 от ЗСВ не поставя други условия за освобождаване на заместник на административния ръководител и не поставя това решение в зависимост от назначаване на нов заместник. С оглед изложените в предложението мотиви, освобождаването следва да стане без отлагане във времето. Към настоящия момент не са налице свободни длъжности „съдия“ във ВКС – гражданска колегия, тъй като незаетите три длъжности са обявени на конкурс за повишаване с решение на Съдийската колегия на ВСС по пр. №49/05.12.2017 г. Поради това освобождаването на заместника и неговото преназначаване на длъжност „съдия“ във ВКС – ГК следва да стане считано от датата на встъпване в длъжност на новия заместник на административния ръководител. Сега не е възможно произнасяне по искането за назначаване на нов заместник на административния ръководител поради обусловеността на това решение от предходното за освобождаване на досегашния заместник, както и поради обстоятелството, че нормата на чл. 169, ал. 2 от ЗСВ налага изготвяне на становища за нравствените и професионалните качества за кандидата за заместник, които към настоящия момент не са изготвени (предложението постъпи на 14.12.2017 г.).
Р-12. ОТНОСНО: Проект  на становище на КАК-СК по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт, за притежаваните професионални качества на Петя Данаилова Петкова - съдия в Софийски районен съд - кандидат за заемане на длъжността „заместник на административния ръководител - заместник-председател“ на Софийски районен съд. 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

12.1. ПРИЕМА становището за притежаваните професионални качества на Петя Данаилова Петкова - съдия в Софийски районен съд.  

12.2. Изпраща, на основание чл. 6, ал. 3 от Правилата за назначаване на заместници на административните ръководители – заместник-председатели в органите на съдебната власт,  становището по т. 12.1. на Петя Данаилова Петкова - съдия в Софийски районен съд, за запознаване. 
Р-13. ОТНОСНО: Проект  на становище на КАК-СК по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт, за притежаваните професионални качества на Мария Ангелова Дончева - съдия в Софийски районен съд - кандидат за заемане на длъжността „заместник на административния ръководител - заместник-председател“ на Софийски районен съд. 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

13.1. ПРИЕМА становището за притежаваните професионални качества на Мария Ангелова Дончева - съдия в Софийски районен съд.  

13.2. Изпраща, на основание чл. 6, ал. 3 от Правилата за назначаване на заместници на административните ръководители – заместник-председатели в органите на съдебната власт,  становището по т. 13.1. на Мария Ангелова Дончева - съдия в Софийски районен съд, за запознаване. 
Р-14. ОТНОСНО: Проект  на становище на КАК-СК по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт, за притежаваните професионални качества на Илиана Валентинова Станкова - съдия в Софийски районен съд - кандидат за заемане на длъжността „заместник на административния ръководител - заместник-председател“ на Софийски районен съд. 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

14.1. ПРИЕМА становището за притежаваните професионални качества на Илиана Валентинова Станкова - съдия в Софийски районен съд.  

14.2. Изпраща, на основание чл. 6, ал. 3 от Правилата за назначаване на заместници на административните ръководители – заместник-председатели в органите на съдебната власт,  становището по т. 14.1. на Илиана Валентинова Станкова - съдия в Софийски районен съд, за запознаване. 
Р-15. ОТНОСНО: Проект  на становище на КАК-СК по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт, за притежаваните професионални качества на Даниела Божидарова Александрова - съдия в Софийски районен съд - кандидат за заемане на длъжността „заместник на административния ръководител - заместник-председател“ на Софийски районен съд. 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

15.1. ПРИЕМА становището за притежаваните професионални качества на  Даниела Божидарова Александрова - съдия в Софийски районен съд.  

15.2. Изпраща, на основание чл. 6, ал. 3 от Правилата за назначаване на заместници на административните ръководители – заместник-председатели в органите на съдебната власт,  становището по т. 15.1. на Даниела Божидарова Александрова - съдия в Софийски районен съд, за запознаване. 

Р-16. ОТНОСНО:  Предложение от административния ръководител - председател на Софийски районен съд, за назначаване на 

Петя Данаилова Петкова - съдия в Софийски районен съд, на длъжност „заместник на административния ръководител - заместник-председател“  на Софийски районен съд; 

Мария Ангелова Дончева – съдия в Софийски районен съд, на длъжност „заместник на административния ръководител - заместник-председател“ на Софийски районен съд; 

Илиана Валентинова Станкова – съдия в Софийски районен съд, на длъжност „заместник на административния ръководител - заместник-председател“ на Софийски районен съд;  

Даниела Божидарова Александрова – съдия в Софийски районен съд, на длъжност „заместник на административния ръководител - заместник-председател“ на Софийски районен съд.  

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

16.1. Предлага на Съдийската колегия на ВСС ДА НАЗНАЧИ, на основание чл. 168, ал. 2 от ЗСВ, Петя Данаилова Петкова – съдия в Софийски районен съд, с ранг „съдия във ВКС и ВАС”, на длъжност „заместник на административния ръководител – заместник- председател” на Софийски районен съд, с ранг „съдия във ВКС и ВАС”, с основно месечно трудово възнаграждение съгласно Таблица №1 на Висшия съдебен съвет.

16.2. Предлага на Съдийската колегия на ВСС ДА НАЗНАЧИ, на основание чл. 168, ал. 2 от ЗСВ, Даниела Божидарова Александрова – съдия в Софийски районен съд, с ранг „съдия във ВКС и ВАС”, на длъжност „заместник на административния ръководител – заместник-председател” на Софийски районен съд, с ранг „съдия във ВКС и ВАС”, с основно месечно трудово възнаграждение съгласно Таблица №1 на Висшия съдебен съвет.

16.3. Предлага на Съдийската колегия на ВСС ДА ОСВОБОДИ,  Йоана Милчева Генжова, съдия в  Софийски районен съд, с ранг „съдия в АС”, от изпълняващ функциите „заместник на административния ръководител – заместник-председател” на Софийски районен съд, считано от датата на вземане на решението.  

16.4. Предлага на Съдийската колегия на ВСС ДА НАЗНАЧИ, на основание чл. 168, ал. 2 от ЗСВ, Мария Ангелова Дончева – съдия в Софийски районен съд, с ранг „съдия в ОС”, на длъжност „заместник на административния ръководител – заместник-председател” на Софийски районен съд, с ранг „съдия в ОС”, с основно месечно трудово възнаграждение съгласно Таблица №1 на Висшия съдебен съвет.

16.5. Предлага на Съдийската колегия на ВСС ДА ОСВОБОДИ,  Даниела Петрова Попова, съдия в  Софийски районен съд, с ранг „съдия в АС”, от изпълняващ функциите „заместник на административния ръководител – заместник-председател” на Софийски районен съд, считано от датата на вземане на решението.  

16.6. Предлага на Съдийската колегия на ВСС ДА НАЗНАЧИ, на основание чл. 168, ал. 2 от ЗСВ, Илиана Валентинова Станкова – съдия в Софийски районен съд, с ранг „съдия в АС”, на длъжност „заместник на административния ръководител – заместник-председател” на Софийски районен съд, с ранг „съдия в АС”, с основно месечно трудово възнаграждение съгласно Таблица №1 на Висшия съдебен съвет.

16.7. Предлага на Съдийската колегия на ВСС ДА ОСВОБОДИ, Валентин Тодоров Борисов, съдия в Софийски районен съд, с ранг „съдия в АС, от изпълняващ функциите „заместник на административния ръководител – заместник-председател” на Софийски районен съд, считано от датата на вземане на решението.  
16.8. Внася предложението в заседанието на Съдийската колегия на ВСС, насрочено 19.12.2017 г., за разглеждане и произнасяне. 

ЧАСТ Х БЕЗ ВЪЗРАЖЕНИЕ

С-17. ОТНОСНО: Предложение от административния ръководител - председател на Софийски градски съд за периодично атестиране на Олга Велиславова Кадънкова - Тончева - съдия в Софийски градски съд, с ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

17.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Олга Велиславова Кадънкова - Тончева - съдия в Софийски градски съд, с ранг „съдия в АС”. 

17.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „ДОБРА" на Олга Велиславова Кадънкова - Тончева - съдия в Софийски градски съд, с ранг „съдия в АС”. 

17.3. Внася предложението в заседанието на Съдийската колегия на ВСС, насрочено на 19.12.2017 г., за разглеждане и произнасяне. 

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 

БОНКА ДЕЧЕВА (п)